Foel Fach (413947) | Y Gorau O Gymru
Foel Fach (413947)
o ddelweddau (44)
Beth am ddianc rhag y dorf a chael gwyliau tawel braf? Dyma fwthyn diarffordd gyda golygfeydd pellgyrhaeddol o gefn gwlad yng Nghanolbarth Cymru – y lle perffaith i ymlacio a dadflino.
£581 yr wythnos
£83 y noson
Mwynhewch breifatrwydd llwyr a golygfeydd pellgyrhaeddol o gefn gwlad o’r encil hwn yng Nghanolbarth Cymru sy’n sefyll ar ei ben ei hun. Dyma’r lleoliad perffaith i gael llonydd mewn bwthyn lle gallwch ddianc rhag prysurdeb bywyd bob dydd. Mae’n fan cychwyn gwych a chanolog i archwilio Canolbarth Cymru a thu hwnt, gyda’r A470 (y brif ffordd sy’n cysylltu Gogledd a De Cymru) ddim ond milltir i ffwrdd. Ond gan fod gennych eich peiriant coffi eich hun, dwy stôf llosgi coed, tawelwch a golygfeydd eithriadol o’ch cwmpas, efallai y byddai’n well gennych eistedd yn ôl, ymlacio a gwneud dim byd o gwbl.
Dim grwpiau mawr o’r un rhyw yn ddieithriad. Teuluoedd, ffrindiau a chyplau yn unig.
Ystafell fyw – ystafell fawr, sydd hefyd yn cynnwys cegin fach, gyda gwres o dan y llawr a drysau patio’n agor i olygfeydd trawiadol o gefn gwlad. Seddi cyfforddus o flaen simdde fawr â thrawstiau derw, gyda stôf llosgi coed groesawgar, teledu a chwaraewr DVD. Nenfwd uchel a waliau cerrig noeth – ystafell hyfryd i fwynhau amser gwerthfawr gyda’ch partner, eich teulu neu’ch ffrindiau.
Cegin ac ystafell fwyta – ystafell fawr â thrawstiau derw a llawr o lechi Cymreig. Y bwrdd bwyta yw canolbwynt yr ystafell. Mae o flaen simdde fawr hyfryd arall a stôf llosgi coed, ac mae ffenestr fawr yn edrych draw dros y dyffryn. Ym mhen pellaf yr ystafell, mae cegin gyda’r holl gyfarpar y byddech yn ei ddisgwyl, fel hob trydan, ffwrn drydan, oergell a microdon.
Ystafell iwtiliti ganolog yn cynnwys peiriant golchi dillad a pheiriant sychu dillad, rhesel sychu dillad, peiriant golchi llestri a rhewgell ar ben bwrdd.
Ystafell gawod ar y llawr gwaelod gyda chawod ddwbl, tŷ bach, basn ymolchi, pwynt siafio a rheilen cynhesu tyweli.
Prif ystafell wely gyda gwely mawr iawn, dillad gwely moethus a golygfeydd hyfryd o gefn gwlad. Drych mawr, printiau gan yr artist lleol Ian Phillips, cadair, byrddau a lampau wrth ochr y gwely, a chypyrddau dillad wedi’u gosod ar ben y grisiau.
Ystafell wely ddwbl hefyd â golygfeydd anhygoel o gefn gwlad. Cist ddillad gyda drych uwch ei phen, printiau gan Ian Phillips, cadair a chypyrddau wrth ochr y gwely a lampau arnynt. Cwpwrdd dillad wedi’i osod ar ben y grisiau.
Ystafell wely sengl gyda gwely ffrâm derw, cwpwrdd wrth ochr y gwely, lamp a chadair. Mae golygfeydd ardderchog o gefn gwlad o’r ystafell hon hefyd.
Mae’r ystafell wely i fyny’r grisiau yn cynnwys bath a chawod uwch ei ben, tŷ bach a basn ymolchi. Mae drych gyda golau a phwynt siafio hefyd.
Ardal â lawnt ac ardal batio fawr gyda bwrdd bwyta a chadeiriau i fwyta y tu allan, a set barbeciw. Ac, wrth gwrs, golygfa wych. Nid oes lle gwell i gael gwyliau mewn bwthyn diarffordd.
*Dewch â’ch siarcol eich hunan ar gyfer y barbeciw os gwelwch yn dda.
Darperir 3 sychwr gwallt.
Mae’r fasged gyntaf o goed am ddim. Mae coed ychwanegol ar gael hefyd am £4 y fasged.
Bydd pecyn i’ch croesawu, yn cynnwys te a choffi, siwgr, llaeth, cacen gartref a wyau. Gadewch inni wybod os ydych chi’n dathlu achlysur arbennig a byddwn hefyd yn cynnwys rhodd ychwanegol.
Mae cot teithio a chadair uchel ar gael ar gais. Dewch â’ch matres a’ch dillad gwely eich hunain ar gyfer y cot, os gwelwch yn dda.
Darperir haearn a bwrdd smwddio.
Gall y ffôn yn y tŷ dderbyn galwadau allanol. Darperir y rhif gyda’r manylion sy’n cadarnhau’r archeb.
Nodwch oedran unrhyw blant sydd yn eich parti wrth archebu os gwelwch yn dda, fel y gall y perchnogion ddarparu teganau/gemau addas ar gyfer eich ymweliad.
Dim anifeiliaid anwes nac ysmygu yn ddieithriad - os y bydd anifeiliaid anwes yn cael eu darganfod yn neu o gwmpas y bwthyn, mi fydd gofyn i chi adael heb ad-daliad.
Digon o le parcio.
Mae Tesco yn dosbarthu bwyd i’r llety hwn.